
Tárgy: Az alpolgármester tiszteletdíjának megállapítása
Ikt.sz: H/11-1/2022.

ELŐTERJESZTÉS
A Képviselő-testület 2022. január 6-i nyilvános ülésére

Tisztelt Képviselő-testület!

[bookmark: _GoBack]A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 80.§ (1) és (2) bekezdése értelmében a társadalmi megbízatású alpolgármester tiszteletdíjra jogosult, amelynek összegét a képviselő-testület a társadalmi megbízatású polgármester tiszteletdíja 70-90%-a közötti összegében állapítja meg, úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

Az Mötv 71.§ (5) bekezdése értelmében a társadalmi megbízatású polgármester tiszteletdíja a főállású polgármester illetményének 50%-ával megegyező mértékű tiszteletdíj (780.000 Ft/ 2 = 390.000 Ft).

Az alpolgármester tiszteletdíját tehát 273.000 Ft és 351.000 Ft közötti összegben kell megállapítani. 
Javaslom, hogy az alpolgármester tiszteletdíját bruttó ……… Ft. összegben állapítsa meg a Képviselő-testület. 

A Mötv. 80. § (3) bekezdése rendelkezik az alpolgármesterek költségtérítéséről, mely szerint a társadalmi megbízatású alpolgármester havonta a tiszteletdíjának 15 %-ában meghatározott összegű költségtérítésre jogosult.

Kérem a Tisztelt Képviselő-testületet az előterjesztés megtárgyalására és az alábbi határozati javaslat elfogadására. 

Határozati javaslat
Herend Város Önkormányzatának Képviselő-testülete. 2022. január 1. napjától kezdődően Dr. Pfundné Dr. Altai Elvira alpolgármester tiszteletdíját – az Mötv. 80.§ (2) bekezdésében foglaltak alapján – ……… Ft/hó összegben,
a havi költségtérítését – a Mötv. 80.§ (3) bekezdésében foglaltak alapján –  ….. Ft/hó összegben állapítja meg. 

Felelős: polgármester
Határidő: azonnal 


Herend, 2022. január ….
					Tisztelettel:

Dr. Jáger György jegyző nevében és megbízásából
                                                                                             Dr. Czili Ernő aljegyző 

